Na temelju članka 20. Zakona o tehničkoj kulturi (Narodne novine, broj 76/93, 11/94 i 38/09), članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22) Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_ 2022. godine donijelo je sljedeći

**P R O G R A M**

**javnih potreba u tehničkoj kulturi Grada Ivanić-Grada**

**za 2023. godinu**

I.

Ovim Programom javnih potreba u tehničkoj kulturi Grada Ivanić-Grada za 2023. godinu (dalje u tekstu: Program) utvrđuju se javne potrebe Grada Ivanić-Grada u tehničkoj kulturi za koje se sredstva osiguravaju iz Proračuna Grada Ivanić-Grada za 2023. godinu.

Javne potrebe u tehničkoj kulturi Grada Ivanić-Grada jesu aktivnosti, poslovi i djelatnosti od značaja za Grad Ivanić-Grad koji se ostvaruju u Zajednici tehničke kulture Grada Ivanić-Grada osnovanoj radi ostvarivanja zajedničkih potreba i interesa udruga tehničke kulture s područja Grada Ivanić-Grada, te ukupnih aktivnosti u području tehničke kulture i to:

1. poticanje i promicanje tehničke kulture,

2. programi odgoja, obrazovanja i osposobljavanja djece i mladeži za stjecanje tehničkih, tehnoloških i informatičkih znanja i vještina,

3. specifični programi odgoja, obrazovanja i osposobljavanja djece i mladeži za stjecanje tehničkih, tehnoloških i informatičkih znanja i vještina koji obuhvaćaju djecu s posebnim potrebama,

4. programi prekvalifikacije i dokvalifikacije djelatnika i programi organiziranja inventivnog rada,

5. organiziranje izložbi i sajmova tehnoloških inovacija,

6. nabavke opreme i održavanje objekata tehničke kulture od interesa za Grad Ivanić-Grad.

II.

Financijska sredstva za realizaciju aktivnosti, poslova i djelatnosti od značaja za Grad Ivanić-Grad, koji se ostvaruju u Zajednici tehničke kulture Grada Ivanić-Grada, osiguravaju se u Proračunu Grada Ivanić-Grada za 2023. godinu u iznosu od 16.000,00 EUR.

III.

Financijska sredstva iz točke II. ovog Programa, prenijeti će se iz Proračuna Grada Ivanić-Grada na žiro račun Zajednice tehničke kulture Grada Ivanić-Grada, u pravilu, u dvanaest jednakih mjesečnih rata, temeljem mjesečnog pisanog zahtjeva kojeg Zajednica tehničke kulture Grada Ivanić-Grada dostavlja u Upravni odjel za lokalnu samoupravu, pravne poslove i društvene djelatnosti Grada Ivanić-Grada, a u skladu s Ugovorom o korištenju sredstava iz Proračuna Grada Ivanić-Grada kojeg Grad Ivanić-Grad sklapa sa Zajednicom tehničke kulture Grada Ivanić-Grada.

IV.

Kriterije i razdiobu financijskih sredstava učlanjenim udrugama tehničke kulture utvrđuje i vrši nadležno tijelo Zajednice tehničke kulture Grada Ivanić-Grada.

O izvršenju svog programa i utrošku odobrenih sredstava za programe Zajednice tehničke kulture Grada Ivanić-Grada i njenih udruga članica, Zajednica tehničke kulture Grada Ivanić-Grada izvještava Grad Ivanić-Grad u skladu s Ugovorom iz točke III. ovog Programa.

V.

Ovaj Program sastavni je dio Proračuna Grada Ivanić-Grada za 2023. godinu, stupa na snagu osmog dana od dana objave u Službenom glasniku Grada Ivanić-Grada i primjenjuje se od 01. siječnja 2023. godine.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2022. Željko Pongrac, pravnik kriminalist