

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-67

Ivanić-Grad, 19. prosinca 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju suglasnosti** **Visokoj školi Ivanić-Grad za osnivanje Odjela stručnog prijediplomskog studija sestrinstva**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o davanju suglasnosti Visokoj školi Ivanić-Grad za osnivanje Odjela**

**stručnog prijediplomskog studija sestrinstva**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20), članka 19. stavka 2. točka 20. Statuta Visoke škole Ivanić-Grad i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_ 2022. godine donijelo je sljedeću

**O D L U K U**

**o davanju suglasnosti** **Visokoj školi Ivanić-Grad za osnivanje**

**Odjela** **stručnog prijediplomskog studija sestrinstva**

Članak 1.

Gradsko vijeće Grada Ivanić-Grada daje suglasnost Visokoj školi Ivanić-Grad za osnivanje Odjela stručnog prijediplomskog studija sestrinstva, a sukladno odredbi članka 19. stavka 2. točka 20. Statuta Visoke škole Ivanić-Grad.

Članak 2.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti Visokoj školi Ivanić-Grad za osnivanje Odjela stručnog prijediplomskog studija sestrinstva |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20), članka 19. stavka 2. točka 20. Statuta Visoke škole Ivanić-Grad i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20), članka 19. stavka 2. točka 20. Statuta Visoke škole Ivanić-Grad i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Stručno vijeće Visoke škole Ivanić-Grad je na svojoj 2. sjednici akademske godine 2022./2023. održanoj dana 29. studenoga 2022. godine donijelo Prijedlog o osnivanju Odjela stručnog prijediplomskog studija sestrinstva na Visokoj školi Ivanić-Grad (KLASA: 003-08/22-01/14, URBROJ: 238/10-169-22-3 od 29. studenoga 2022.).

Odredbom članka 19. stavka 2. točka 20. Statuta Visoke škole Ivanić-Grad propisano je kako Upravno vijeće Visoke škole Ivanić-Grad donosi odluku o osnivanju novih odjela i ukidanju postojećih, na prijedlog Stručnog vijeća, a uz suglasnost osnivača.

Nadalje, odredbom članka 2. stavka 4. Statuta Visoke škole Ivanić-Grad propisano je kako je osnivač Visoke škole Ivanić-Grad Grad Ivanić-Grad, a prava i dužnosti osnivača obavlja Gradsko vijeće Grada Ivanić-Grada.

S obzirom na to da je Ministarstvo znanosti i obrazovanja dopusnicom od 19. kolovoza 2022. godine odobrilo Visokoj školi Ivanić-Grad izvođenje studijskog programa sestrinstva kao stručnog prijediplomskog studija na kojem bi nastava trebala započeti akademske 2023./2024. godine, Gradskom vijeću Grada Ivanić-Grada predlaže se usvajanje ove Odluke.